stanford-oval/wikipedia huggingface dataset:
Teresa (Portugali)
Vallasta syrjäyttäminen

Teresa toimi poikansa Afonso I:n alaikäisyyden aikana sijaishallitsijana vuoteen 1128, jolloin jo täysi-ikäinen Afonso riisti vallan äidiltään, mikä tapahtui lopullisesti Afonso Henriques joukkoineen voittaessa São Mameden taistelun 24. kesäkuuta 1128. Aateliskokous huusi Afonson kuninkaaksi vuonna 1143. Afonso ajoi äitinsä ja tämän rakastajan Traban kreivi Fernando Pérezin sekä näiden yhteiset kaksi lasta maanpakoon Galician kuningaskuntaan, lähelle Portugalin rajaa, jonne kreivi Traba oli perustanut Toxosoutoksen luostarin. Teresa kuoli pian tämän jälkeen noin 50-vuotiaana vuonna 1130 Montederramon luostarissa Galiciassa, jonka hän oli perustanut vuonna 1124. Hänen jäännöksensä siirrettiin Afonso I:n käskystä Bragan katedraaliin ensimmäisen puoliso Henrikin vierelle.[tähän ei löydy lähdettä]
Teresa de León, Portugalin kreivitär (kesk.), vanhin tytär Urraca Henriques (oik.) ja tämän puoliso Bermudo Pérez de Trava, 1200-luvun käsikirjoitus Toxosoutoksen luostari
Pohjois-Espanjan alueiden hallinto vuonna 1126
Kreivitär Teresan hauta Bragan katedraalissa
Käännös suomeksi
Taikatemput paljastuvat

Taikatemput paljastuvat (Breaking the Magician's Code: Magic's Biggest Secrets Finally Revealed) on sarja televisio-ohjelmia, joissa taikatemppujen ja illuusioiden salat on selitetty. Alkuperäistä televisiosarjaa esitettiin Yhdysvalloissa Foxilla ja Isossa-Britanniassa Sky- sekä ITV -televisiokanavilla vuosina 1997-98. Vuosina 2008-09 sarjasta tilattiin kolmetoista uutta jaksoa, jotka lähetti Yhdysvalloissa MyNetworkTV ja Britanniassa ITV4. Suomessa sarjaa on esittänyt ainakin Yle TV2 ja TV Viisi.
Alina Devecerski

| Alina Devecerski |
| --- | --- |
 Alina Devecerski Grammis-gaalassa vuonna 2013.
Henkilötiedot
Syntynyt: 27. maaliskuuta 1983 (ikä 41)
Ammatti:  laulaja, lauluntekijä, tanssija, koreografi
Muusikko
Aktiivisena:  2012–
Tyylilajit:  elektropop
Levy-yhtiöt:  EMI Sweden
Aiheesta muualla
Kotisivut
  [ Muokkaa Wikidatassa ] [ ohje ]  
Alina Natalie Devecerski (s. 27. maaliskuuta 1983 Ruotsi) on ruotsalainen laulaja, lauluntekijä, tanssija ja koreografi. Devecerskin läpimurto tapahtui keväällä 2012 kappaleella "Flytta på dej", joka nousi singlelistojen kärkeen Ruotsissa, Norjassa ja Tanskassa. Hänen debyyttialbuminsa Maraton julkaistiin 19. marraskuuta 2012. Hän on kotoisin Sundbybergin kunnasta, joka sijaitsee Tukholman läänissä. Devecerski työskentelee Hallonbergenin kulttuurikeskuksessa Sundbybergissä.
Biografia > Taustaa

Alina Devecerski on kasvanut Sundbybergissä, Tukholman läänissä. Hänellä on serbialaiset ja suomalaiset sukujuuret. Ennen soolouraansa Devecerski oli 19-vuotiaana mukana tyttöbändissä. Lisäksi hän on ollut taustalaulajana ja tehnyt lauluja myös muille artisteille. Devecerskin suosikkeja ovat Nirvana, Familjen, Kent ja M.I.A.
Biografia > Läpimurto kappaleella "Flytta på dej"

Devecerskin läpimurto sooloartistina tapahtui keväällä 2012 elektropopkappaleella "Flytta på dej", joka julkaistiin digitaalisesti 20. huhtikuuta. Kappale oli Ruotsin singlelistan, Sverigetopplistanin, kärjessä kaksi viikkoa ja se sijoittui Digilistanin ja Spotifyn listojen kolmen kärkeen. Devecerskin mukaan kappale kertoo siitä, kuinka hän yrittää päästä eroon omasta sisäisestä negatiivisesta äänestään, joka pyrkii lannistamaan häntä ja pidättelemään häntä erilaisin tavoin. Pian singlen ilmestymisen jälkeen Devecerski tilattiin monille Ruotsin suurille musiikkifestivaaleille, joista mainittakoon Hultsfredsfestivalen, Peace & Love, Emmabodafestivalen ja Storsjöyran. Toinen single "Ikväll skiter jag i allt" julkaistiin 6. kesäkuuta 2012.  "Ikväll skiter jag i allt" –singlen listamenestys oli jokseenkin vaatimaton, sillä paras sijoitus oli 48. Digilistanilla. Devecerskin 12 show’n Pohjoismaiden kiertue alkoi Kööpenhaminasta lokakuussa 2012.
Kiertueen aikana Aftonbladetilla oli 13. marraskuuta "Jag svär" -kappaleen musiikkivideon ensi-ilta. "Jag svär" oli alun perin "Flytta på dej"-kappaleen  B-puoli. Videon ohjasi Marcus Storm. Debyyttialbumi Maraton julkaistiin 19. marraskuuta. Albumin nimi Maraton kuvastaa Devecerskin pitkää matkaa, jonka lopussa hänen ensimmäinen albuminsa ilmestyi. Devecerski kirjoittaa musiikkinsa pääosin yhdessä Christoffer Wikbergin kanssa, mutta kaksi albumin kappaleista on syntynyt yhteistyössä Kentin Joakim Bergin kanssa. Maraton nousi ensimmäisellä ilmestymisviikollaan Ruotsissa sijalle 47. Albumi sai positiivista palautetta ruotsalaiselta musiikkilehdistöltä, etenkin Devecerskin suora rehvakkuus sai kiitosta.
Albumin kolmanneksi singleksi valikoitui "De e dark nu", joka julkaistiin 14. tammikuuta 2013. ”De e dark nu” meni suoraan Sveriges Radio P3:n A-listalle ja Fredrik Virtanen valitsi sen viikon kappaleeksi Aftonbladetissa.
Aktivismi

Marraskuussa 2012 Devecerski valittiin suurlähettilääksi Alwaysin ja Unescon kampanjaan ”Sisters for Education”, jonka tavoitteena on antaa peruskoulutusta Senegalin tytöille. Devecerski on kommentoinut olevansa erittäin iloinen saadessaan olla osa kampanjaa. ”Sisters for Education” antaa hänelle mahdollisuuden auttaa lisäämään tietoa tärkeästä asiasta. Hänen mukaansa olisi muistettava, että me kaikki olemme samanlaisia, huolimatta siitä missä asumme tai minne synnymme. Kaikilla on samat tunteet ja unelmat. Nykytilanteessa kaikilla tytöillä ja naisilla ei ole samoja mahdollisuuksia vaikuttaa omaan tulevaisuuteensa. "Sen täytyy muuttua nyt."
Diskografia > Albumit

| Vuosi | Albumitiedot | Korkein listasijoitus> Ruotsi |
| --- | --- | --- |
| 2012 | Maraton Julkaistu:    19. marraskuuta 2012  Levy-yhtiö: EMI Sweden  Julkaisumuoto:    CD, digitaalilataus | 47 |
Diskografia > Singlet

| Vuosi | Nimi | Korkeimmat listasijoitukset> SWE  | Korkeimmat listasijoitukset> DEN  | Korkeimmat listasijoitukset> NOR  | Albumi |
| --- | --- | --- | --- | --- | --- |
| 2012 | "Flytta på dej" / "Jag svär" | 1 | 1 | 1 | Maraton |
| 2012 | "Ikväll skiter jag i allt" | - | - | - | Maraton |
| 2013 | "De e dark nu" | - | - | - | Maraton |
Aiheesta muualla

Viralliset kotisivut (Arkistoitu – Internet Archive)
Alina Devecerski (Arkistoitu – Internet Archive) EMI Swedenin sivuilla.
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Heikki Kastemaa

| Heikki Kastemaa |
| --- | --- |

Henkilötiedot
Syntynyt: 15. tammikuuta 1953 (ikä 72) Oulu, Suomi
Kansalaisuus:  Suomi
Ammatti:  taidekriitikko
Aiheesta muualla
Kotisivu
Heikki Kastemaa (s. 15. tammikuuta 1953 Oulu) on suomalainen taidekriitikko, joka on kirjoittanut muun muassa Taide-lehteen, Kalevaan ja Kaltioon. Kastemaa on ollut kirjoittajana ja toimittajana useissa taidekirjoissa. Hänen tutkimuksensa Nykyaikojen kampanjat: Ars-näyttelyt ja niiden vastaanotto 1961–2006 ilmestyi vuonna 2009 Kuvataiteen keskusarkiston julkaisemana. Kastemaa pitää internetissä blogia nimimerkillä Kulttuurinavigaattori. Hän toimi Wikimedia Suomen hallituksen puheenjohtajana vuosina 2016–2018. Hänelle myönnettiin taiteilijaeläke maaliskuussa 2022.
Toiminta

Kastemaa on valmistunut kuvataideopettajaksi Taideteollisesta korkeakoulusta. Hän on toimittanut muun muassa kirjat Martti Mäestä, Einari Junttilasta ja Kimmo Kuismasen arkkitehtuurista. Lisäksi hän on tuonut esiin muuan muassa Eeli Aallon, Esko Männikön ja Veikko Törmäsen taidetta.
Kriitikon työn ohella Kastemaa on opettanut kuvallista viestintää sekä kulttuuri- ja taidehistoriaa Oulun seudun ammattikorkeakoulussa ja toiminut taidenäyttelyiden kuraattorina. Hän oli vuosina 2012–2013 Suomen arvostelijain liiton varapuheenjohtaja. Kastemaa toimi vuosina 2015–2016 valtion kirjallisuustoimikunnan taidejournalismin jaostossa.
Kastemaa on arvostellut muun muassa taidemaalari Vilho Lammen hahmon ympärille syntynyttä myyttiä eristäytyneestä taiteilijasta, joka ei saanut arvostusta. Lampi ei todellisuudessa ollut ”unohdettu mestari” vaan melko hyvin toimeentuleva taiteilija, joka sai apurahoja ja tunnustuksia. Hän ei myöskään ollut niin eristäytynyt kuin väitetään, vaan osallistui ulkomailla järjestettyihin näyttelyihin ja tunsi kansainvälisen taiteen kentän.
Julkaisuja

Joulukuun ryhmä: Aatto Hukkanen, Pentti Junno, Ilmo Pihkala, Leo-Lassi Saarela: Oulun taidemuseo 3.12.1988–8.1.1989.  (tekstit: Artturi Puusti ja Heikki Kastemaa)  Oulun taidemuseo, 1988.  ISBN 951-9234-15-2
Martti Mäki: Elämä on palamista.  (Vastaava toimittaja: Heikki Kastemaa. Kirjoittajat: Tor-Björn Hägglund, Kari Kontio ja Heikki Kastemaa)  Pohjoinen, 1996.  ISBN 951-749-256-1
Esko Männikkö.  (Toimittanut Brigitte Kölle. Kirjoittajat Heikki Kastemaa ja Rudolf Schmitz)  Portikus Frankfurt am Main und Oktagon Verlag, 1996.  ISBN 3-89611-020-9  (englanniksi, saksaksi)
Eric Aho: The Qualities of Heaven And Earth / Maan ja taivaan sävyt.  (Toimittanut Heikki Kastemaa. Teksti: Chard deNiord. Oulun taidemuseon julkaisuja 35)  Springfield:  Bassette Printers, 1997.  ISBN 951-9234-67-5  (englanniksi, suomeksi)
Vilho Lampi: 1898–1936.  (Toimittanut Marja Junttila)  Pohjoinen, 1998.  ISBN 951-749-312-6  Sisältää lainauksia Heikki Kastemaan arvosteluista.
Arkkitehtuuri, ympäristö, muisti.  (Kimmo Kuismanen, toimittanut Heikki Kastemaa. Kirjoittajat: Bruno Erat, Heikki Kastemaa ja Kimmo Kuismanen)  Pohjoinen, 2000.  ISBN 951-749-354-1
Heikki Kastemaa: H. Ahtela – Einar Reuter kriitikkona ja taidekirjoittajana. Teoksessa Kirjoituksia taiteesta 3: Modernisteja ja taiteilija-kriitikoita.  (Toimittajat: Liisa Lindgren, Hanna-Leena Paloposki ja Elina Heikka)  Valtion taidemuseo, kuvataiteen keskusarkisto, 2001.  ISBN 951-53-2359-2
Einari Junttila 1901–1975: Ei ko maalaa.  (Toimittanut Kaija Kähkönen. Kirjoittajat: Heikki Kastemaa et al)  Ars Nordica & Pohjoinen, 2002.  ISBN 951-749-367-3
Kastemaa, Heikki: Nykyaikojen kampanjat: Ars-näyttelyt ja niiden vastaanotto 1961–2006.  Valtion taidemuseo: Kuvataiteen keskusarkisto, 2009.  ISBN 978-951-53-3218-9
Aiheesta muualla

Kotisivu. Kulttuurinavigaattori-blogi.
Heikki Kastemaa: Mitä on kontrasti? (Arkistoitu – Internet Archive) Oulun taidemuseon sivut.
Kuusi kuvaa opettaja ja toimittaja Heikki Kastemaan elämästä (haastattelu) Yle / Kuusi kuvaa. 6.8.2020.
| Auktoriteettitunnisteet  |
| --- | --- |
Kansainväliset:  VIAF 
Taiteenala:  ULAN
Yhdysvaltain terveysministeri

| Yhdysvaltain terveysministeri |
| --- | --- |
 United States Secretary of Health and Human Services
 
 
 Nykyinen Robert F. Kennedy Jr 13. helmikuuta 2025 lähtien
Nimittäjä:  Yhdysvaltain presidentti
Perustettu:  11. huhtikuuta 1953
Ensimmäinen:  Oveta Culp Hobby
Kotisivut:  Secretary of Health and Human Services
Yhdysvaltain terveysministeri (engl. United States Secretary of Health and Human Services) on Yhdysvaltain terveysministeriön johtaja, hallituksen jäsen ja järjestyksessä kahdestoista presidentin sijainen. Ministerin tehtäviin kuuluu presidentin neuvojen antaminen terveyspolitiikkaan liittyvissä kysymyksissä.
Nykyinen terveysministeri on Robert F. Kennedy Jr.
Aiheesta muualla

Kuvia tai muita tiedostoja aiheesta Yhdysvaltain terveysministeri Wikimedia Commonsissa
| n k  Yhdysvaltain terveysministerit |
| --- | --- | --- |
|  Culp  Williams (vt.)  Folsom  Flemming  Ribicoff  Williams (vt.)  Celebrezze  Gardner  Cohen  Finch  Richardson  Keen  Weinberger  Mathews  Califano  Harris  Mckiee (vt.)  Schweiker  Long (vt.)  Heckler  Bowen  Sullivan  Shalala  Thompson  Leavitt  Johnson (vt.)  Sebelius  Burwell  Cochran (vt.)  Price  Wright (vt.)  Hargan (vt.)  Azar  Cochran (vt.)  Becerra  |  Culp  Williams (vt.)  Folsom  Flemming  Ribicoff  Williams (vt.)  Celebrezze  Gardner  Cohen  Finch  Richardson  Keen  Weinberger  Mathews  Califano  Harris  Mckiee (vt.)  Schweiker  Long (vt.)  Heckler  Bowen  Sullivan  Shalala  Thompson  Leavitt  Johnson (vt.)  Sebelius  Burwell  Cochran (vt.)  Price  Wright (vt.)  Hargan (vt.)  Azar  Cochran (vt.)  Becerra  |  |
Watti

Watti (W) on SI-järjestelmän tehon ja säteilyvirran yksikkö.  Teho on yksi watti, kun voimakone tuottaa tai kuormakone kuluttaa joulen energiaa sekunnissa. Watin teholla voi siis nostaa omenan (102 g) metrin korkeuteen sekunnissa – kymmenessä sekunnissa puolestaan kymmenen metrin korkeuteen.
Lämpöopissa watti on myös lämpövirran yksikkö.
Sähköisessä kuormassa yhden watin teho syntyy, jos jännite kuorman yli on yksi voltti ja virta kuorman läpi on yksi ampeeri. Esimerkiksi sähkölampun teho on 60 W, kun se kytketään 12 V jännitteeseen ja siitä menee läpi 5 A virta, sillä
Watti vastaa muita yksiköitä seuraavasti; ensin SI-järjestelmän perusyksikköinä, sitten muina SI-yksikköinä:
SI-kertoimet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Kerroin | Nimi | Tunnus |  | Kerroin | Nimi | Tunnus |
| 100 | watti | W |  |   |   |   |
| 101 | dekawatti | daW |  | 10−1 | desiwatti | dW |
| 102 | hehtowatti | hW |  | 10−2 | senttiwatti | cW |
| 103 | kilowatti | kW |  | 10−3 | milliwatti | mW |
| 106 | megawatti | MW |  | 10−6 | mikrowatti | μW |
| 109 | gigawatti | GW |  | 10−9 | nanowatti | nW |
| 1012 | terawatti | TW |  | 10−12 | pikowatti | pW |
| 1015 | petawatti | PW |  | 10−15 | femtowatti | fW |
| 1018 | eksawatti | EW |  | 10−18 | attowatti | aW |
| 1021 | tsettawatti | ZW |  | 10−21 | tseptowatti | zW |
| 1024 | jottawatti | YW |  | 10−24 | joktowatti | yW |
| 1027 | ronnawatti | RW |  | 10−27 | rontowatti | rW |
| 1030 | kvettawatti | QW |  | 10−30 | kvektowatti | qW |
| Yksikön nimi | Käyttö |
| --- | --- |
Watti: Elektroniikkalaitteiden ja pienten sähkölaitteiden tehot.
Kilowatti: Sähkökoneiden tehot, esimerkiksi pölynimuri.
Megawatti: Tyypillisen veturin teho.
Gigawatti: Tyypillisen ydinvoimalan hyötyteho on noin 1 GW.
SI-kertoimet > Kilowatti

Kilowattia käytetään esimerkiksi autojen, laivojen ja muiden kulkuneuvojen moottoreiden tehon ilmaisuun.
SI-kertoimet > Kilowatti > Eri tehonormit

Autojen tehonormina käytetään yleisesti Euroopassa DIN-normia ja Yhdysvalloissa SAE net -normia. Nämä vastaavat toisiaan ja ilmaisevat moottorin tuottaman todellisen tehon.
DIN- ja SAE net -tehomittauksessa kaikki moottorin lisälaitteet ovat mukana, kun taas eräissä vanhemmissa tehonormeissa osa moottorin lisälaitteista on jätetty tehomittauksessa pois. Näitä tehonormeja ovat SAE-brutto- (SAE gross horsepower), japanilainen JIS- ja italialainen CUNA. Niiden normien mukaan ilmoitetut teholukemat ovat DIN-normia suurempia, mutta SAE-brutto-, JIS- ja CUNA-teholukemat eivät vastaa moottorin tuottamaa todellista tehoalähde?.
SAE brutto (SAE gross horsepower) -mittaustapaa käytettiin Yhdysvalloissa ennen vuotta 1972. Moottorin teho mitattiin irtonaisena ilman moottorin lisälaitteita, joten näin ilmoitettu teho on lähinnä teoreettinen maksimiarvo eikä vastaa moottorin todellista tehoa. SAE brutto-normin ilmoitetut teholuvut liioittelevat huomattavasti autojen tehoa. SAE brutto-normin tehomittauksesta puuttuvia lisälaitteita olivat ilmanpuhdistin, generaattori, tuuletin tai vesipumppu, kytkin, bensiinipumppu ja äänenvaimennin.
Yhdysvalloissa DIN-normia vastaava SAE netto (SAE net horsepower) syrjäytti SAE bruttonormin vuonna 1971. Vuodesta 1972 lähtien yhdysvaltalaiset autonvalmistajat ovat ilmoittaneet tehon SAE-nettonormin mukaan.
Italialainen CUNA-tehonormi on melko lähellä DIN-normia, mutta moottorin äänenvaimennin puuttuu mittauksesta. CUNA-tehoa on käytetty vain italialaisissa autoissa ja sen on korvannut DIN-teho.
CUNA-tehosta on vähennettävä 5-10 % ja SAE brutto -tehosta 15-20 % DIN-tehon saamiseksi . NSU Prinz 1000L:n teho vuonna 1964 oli 43 hv DIN, 47 hv CUNA ja 51 hv SAE . Kilowatteina Prinzin teho on 31,6 kW DIN.
SI-kertoimet > Kilowatti > Suhde hevosvoimaan

1 kW = 1,36 hv
Manner-Euroopassa käytetty hevosvoima on 0,7355 kilowattia. Yhdysvalloissa ja Englannissa käytetty hevosvoima (lyhennetään hp) on 0,7457 kilowattia, joten se ei ole täysin sama kuin Manner-Euroopan hevosvoima.
Muita tehon yksiköitä

Toisinaan tunnuksella MWe tarkoitetaan sähköistä tehoa megawatteina, mutta oikea yksikköjärjestelmän mukainen tapa ilmaista asia on puhua sähkötehosta ja käyttää yksikköä megawatti.
Tunnuksilla Wp, kWp ja MWp viitataan esimerkiksi aurinkopaneelien sähköntuotantoon ja huipputehoon (watt peak, kilowatt peak, megawatt peak), vaikka SI-järjestelmässä yksiköihin ei saisi liittää jälkiliitteitä. Tapa on kuitenkin aurinkosähköalalla vakiintunut käytäntöön jo 1980-luvulta asti.
Loisteholle ja näennäisteholle on omat yksikkönsä vari (var) ja volttiampeeri (VA). Nämä ovat toiselta muodoltaan myös V·A, mutta yksiköt pitää erottaa huolellisesti toisistaan.
Moottorien tehoille on toisinaan käytössä SI-järjestelmään kuulumaton, vanha yksikkö hevosvoima (noin 735 wattia).
El privilegio de amar

| El privilegio de amar |
| --- | --- |
Tyyli:  draama
Kestoaika:  60 min
Pääosissa:   Adela Noriega  Helena Rojo  Andrés García  René Strickler 
Alkuperämaa:   Meksiko
Alkuperäiskieli:  espanja
Verkko:   Canal de las Estrellas
Esitetty:  27. heinäkuuta 1998 – 26. helmikuuta 1999
Jaksoja:  155
Tuotanto
Tuotantoyhtiö(t):  Televisa
Aiheesta muualla
IMDb
El privilegio de amar on televisioyhtiö Televisan esittämä meksikolainen televisiosarja. Sen päärooleissa ovat Adela Noriega, Helena Rojo, Andrés García ja René Strickler.
Aiheesta muualla

El privilegio de amar Internet Movie Databasessa (englanniksi)
Komisario Frost

Komisario Frost (A Touch of Frost) on brittiläinen televisioetsiväsarja, jota tehtiin vuosina 1992–2010. Se perustui alun perin rikoskirjailija R. D. Wingfieldin Frost-romaaneihin.
Sarjan päähenkilö on David Jasonin näyttelemä William Edward ”Jack” Frost, kokenut ja omistautunut etsivä, joka joutuu usein yhteenotoihin esimiehiensä kanssa. Hänen tapauksissaan Frostia avustavat yleensä useat eri etsivät kersantit tai konstaapelit, joista jokainen tuo eri näkökulman tapaukseen.
Suomessa sarjaa on esitetty Ylen kanavilla.
Käännös suomeksi
Hetty ratkaisee

| Hetty ratkaisee> Hetty Wainthropp Investigates |
| --- | --- |
Alkuperäiskieli:  englanti
Esitetty:  1996 – 1998
Tuotantokausia:  4
Jaksoja:  28
Tuotanto
Käsikirjoittaja(t):  David Cook John Griffith Bowen
Säveltäjä(t):  Nigel Hess
Tuotantoyhtiö(t):  BBC
Aiheesta muualla
IMDb
Hetty ratkaisee (Hetty Wainthropp Investigates) on brittiläinen televisiosarja, jossa työväenluokkainen kotirouva Hetty Wainthropp tekee 60-vuotiaana elämänmuutoksen ja perustaa etsivätoimiston ratkomaan asuinseudullaan Luoteis-Englannissa tapahtuvia rikoksia. Nimiroolia esittää komediasarjasta Pokka pitää tunnettu Patricia Routledge. Hänen aviomiestään näyttelee Derek Benfield ja assistenttiaan Dominic Monaghan.
BBC tuotti sarjaa vuosina 1996–1998 neljä tuotantokautta, yhteensä 28 jaksoa. Sarjan puolitoistatuntinen pilottijakso valmistui ja esitettiin jo vuonna 1989, mutta varsinaisessa sarjassa henkilöhahmot ja tapahtumat on kehitelty siitä huomattavasti poikkeaviksi. Pääosan esittäjä Patricia Routledge teki pilotin ja sarjan välillä suosikkisarjaa Pokka pitää (1990–1995). Sarja Hetty ratkaisee perustuu David Cookin romaaniin Missing Persons (1986), jonka pohjalta kirjailija työsti käsikirjoitukset yhdessä John Griffith Bowenin kanssa. Cook on sanonut kirjan pohjautuvan paljolti hänen omaan äitiinsä ja tämän kokemiin tapahtumiin.
Sarjan tapahtumat on sijoitettu Lancashiren Darweniin, joka oli myös yksi sarjan kuvauspaikoista. Kuvauksia tehtiin myös Burnleyssä, Blackburnissä, Rossendalen laaksossa ja Boltonissa.
Sarjaa ensiesitettiin Suomessa Yle TV1 -kanavan päiväohjelmistossa 2010-luvun taitteessa.
Käännös suomeksi
Jasper Pääkkönen

| Jasper Pääkkönen |
| --- | --- |
 Jasper Pääkkönen vuonna 2022
Henkilötiedot
Koko nimi:  Joona Jasper Pääkkönen
Syntynyt: 15. heinäkuuta 1980 (ikä 44) Helsinki
Ammatti:  näyttelijä
Näyttelijä
Aktiivisena:  1988–
Merkittävät roolit:   Salatut elämät  Pahat pojat  Paha maa  Matti  Napapiirin sankarit  Vares-elokuvat  Leijonasydän  Viikingit  BlacKkKlansman  Da 5 Bloods 
Palkinnot
 Parhaan miessivuosan Jussi  2014 Leijonasydän 
Aiheesta muualla
IMDb 
Elonet
Joona Jasper Pääkkönen (s. 15. heinäkuuta 1980 Helsinki) on suomalainen Jussi-palkittu näyttelijä ja yrittäjä.
Jasper Pääkkösen isä on näyttelijä Seppo Pääkkönen ja äiti on Virve Havelin. Myös setä Antti Pääkkönen on näyttelijä. Jasper Pääkkönen oli jo lapsena teatterityössä avustajana ja kävi Kallion ilmaisutaidon lukiota. Saku Salinin rooli saippuasarjassa Salatut elämät vuosina 1999–2002 teki hänestä tunnetun. Sen jälkeen hän on luonut uraa elokuvanäyttelijänä, joista Eero Takkusen rooli elokuvassa Pahat pojat (2003) oli läpimurto. Sittemmin Pääkkönen on näytellyt useissa Aleksi Mäkelän ja Aku Louhimiehen ohjaamissa elokuvissa.
Pääkkösen kansainvälinen ura lähti nousuun vuonna 2015, kun hän sai roolin History Channelin Viikingit-sarjan 4. tuotantokaudelta Halvdan Mustana. Hän näytteli myös sarjan 5. tuotantokaudella.
Jasper Pääkkönen on näytellyt myös vuoden 2007 Euroviisujen avausvideossa. Hän oli Suomen tuottoisin elokuvanäyttelijä vuonna 2009. Vuonna 2014 Pääkkönen voitti parhaan miessivuosan Jussin roolistaan elokuvassa Leijonasydän.
Pääkkönen näytteli vuonna 2018 ensi-iltansa saaneessa Spike Leen ohjaamassa Hollywood-elokuvassa BlacKkKlansman, joka kertoo Ron Stallworthin elämästä. Elokuva palkittiin Cannesin elokuvajuhlilla Grand Prix -palkinnolla, joka on elokuvajuhlien toiseksi tärkein palkinto. Pääkkönen paljasti elokuvan ensi-illan jälkeen yrittäneensä luoda Hollywood-uraa jo kymmenen vuoden ajan käymällä siellä useissa koe-esiintymisissä mutta vaienneensa niistä ja kiistäneensä ne julkisuudessa.
Maaliskuussa 2019 uutisoitiin, että Pääkkönen on saanut kiinnityksen Spike Leen esituotantovaiheessa olevaan Netflix-alkuperäiselokuvaan nimeltä Da 5 Bloods. Viikkoa myöhemmin uutisoitiin Pääkkösen saaneen merkittävän roolin myös tulevassa Stephen Kingin kirjoihin perustuvassa Amazonin toteuttamassa Musta Torni -sarjassa, mutta sittemmin sarja peruttiin alkuvuodesta 2020. Kesällä 2019 Pääkkönen esitti Saku Salinia Salattujen elämien spin-off-sarjassa Pihlajasatu.
Pääkkönen toimii myös televisio-ohjelman The Summit Suomi juontajana.
Filmografia > TV-sarjat

| Vuosi | Sarja | Rooli |
| --- | --- | --- |
| 1999–2002 | Salatut elämät | Saku Salin |
| 2003 | Kaunis mies | Joonatan Kuusisto |
| 2003 | Irtiottoja | Johnny |
| 2016–2018, 2020 | Viikingit | Halvdan Musta |
| 2019 | Pihlajasatu | Saku Salin |
| 2026 | Nousevan auringon varjot | Jon Laine |
Filmografia > Elokuvat

| Vuosi | Elokuva | Rooli |
| --- | --- | --- |
| 1988 | Ihmiselon ihanuus ja kurjuus | Arvi Hongisto |
| 1990 | Kiljusen herrasväen uudet seikkailut | koululainen |
| 2003 | Pahat pojat | Eero Takkunen |
| 2004 | Levottomat 3 | Aleksi |
| 2004 | Vares – yksityisetsivä | pitsapoika Jarmo |
| 2005 | Paha maa | Niko Smolander |
| 2006 | Matti | Matti Nykänen |
| 2007 | V2 – Jäätynyt enkeli | heavy metal -artisti Dante Hell |
| 2008 | Kummeli Alivuokralainen | Kikke |
| 2009 | Rööperi | Korppu |
| 2010 | Napapiirin sankarit | Kapu |
| 2011 | Vares – Pahan suudelma | Kyypakkaus |
| 2011 | Vares – Huhtikuun tytöt | Kyypakkaus |
| 2011 | Vares – Sukkanauhakäärme | Kyypakkaus |
| 2012 | Vuosaari | Anders |
| 2012 | Vares – Uhkapelimerkki | Kyypakkaus |
| 2012 | Vares – Pimeyden tango | Kyypakkaus |
| 2013 | Leijonasydän | Harri |
| 2015 | Vares – Sheriffi | Kyypakkaus |
| 2018 | BlacKkKlansman | Felix Kendrickson |
| 2020 | Da 5 Bloods | Seppo |
| 2021 | Omerta: 6/12 | Max Tanner |
| 2024 | Vares X | Kyypakkaus |